HBO Batalkan Siri Prekuel Game of Thrones Lakonan Naomi Watts
Tiga bulan selepas pilot prekuel Game of Thrones selesai menjalani produksi pada Julai yang lalu, Deadline melaporkan bahawa HBO akhirnya memutuskan untuk tidak meneruskan siri yang diketuai showrunner Jane Goldman dan sepatutnya dibintangi pelakon Naomi Watts sebagai bintang utama. Terdapat desas-desus mengatakan siri ini mengalami masalah ketika menjalani penggambaran di Northern Ireland. S.J. Clarkson mengarahkan episod pilot dan dibintangi beberapa pelakon hebat seperti Naomi Watts, Josh Whitehouse dan Naomi Akckie. Turut menyertai barisan pelakon adalah Tony nominee Denise Gough, Jamie Campbell Bower, Sheila Atim, Ivanno Jeremiah, Georgie Henley, Alex Sharp, Toby Regbo, Marquis Rodriguez, John Simm, Richard McCabe, John Heffernan dan Dixie Egerickx. Siri spinoff berbudget besar ini dicipta oleh Jane Goldman yang turut bertindak selaku ‘Showrunner’, dan penulis buku Game of Thrones, George R.R. Martin. Siri yang masih belum mempunyai tajuk ini akan berlatarbelakangkan ribuan tahun sebelum peristiwa Game of Thrones dan memaparkan kejatuhan Golden Age of Heroes ke zaman yang gelap. Siri ini dijuga akan merungkai sejarah Westeros yang menakutkan. Walaupun prekuel siri yang diketuai Goldman ini dibatalkan, HBO telah memberi lampu hijau kepada prekuel kedua yang akan memberi fokus kepada kejatuhan House Targaryen, 300 tahun sebelum peristiwa Game of Thrones. 